ਅੰਬਿਕਾ (ਦੇਵੀ)
ਅੰਬਿਕਾ ਨੂੰ ਆਮ ਤੌਰ 'ਤੇ ਸ਼ਕਤੀ ਜਾਂ ਆਦਿ ਸ਼ਕਤੀ ਵਜੋਂ ਜਾਣਿਆ ਜਾਂਦਾ ਹੈ, ਜੋ ਪਾਰਾਸ਼ਿਵਮ ਦੀ ਪਤਨੀ ਹੈ। ਉਸ ਦੀਆਂ ਅੱਠ ਬਾਹਾਂ ਹਨ ਜਿਹਨਾਂ ਵਿੱਚ ਉਸ ਨੇ ਕਈ ਹਥਿਆਰ ਫੜ੍ਹੇ ਹੋਏ ਹਨ। ਉਸ ਨੂੰ ਭਗਵਤੀ ਅਤੇ ਚੰਡੀ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਉਸ ਨੂੰ ਆਦਿ ਸ਼ਕਤੀ ਅਤੇ ਜੱਗ ਜਨਣੀ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਅੰਬਿਕਾ ਦਾ ਮਤਲਬ ਸੰਸਾਰ ਦੀ ਮਾਂ ਹੈ। ਉਹ ਸਕੰਦਾ ਪੁਰਾਨ ਅਤੇ ਦੇਵੀ ਮਹਾਤਮਾ ਦੀ ਦੇਵੀ ਹੈ, ਜੋ ਦੇਵੀ ਪਾਰਵਤੀ ਦੇ ਸਰੀਰ ਵਿੱਚ ਦਿਖਾਈ ਦਿੰਦੀ ਹੈ ਅਤੇ ਦਾਨਵ ਸ਼ੁੰਭ ਅਤੇ ਨਿਸ਼ੁੰਭ ਨੂੰ ਮਾਰਦੀ ਹੈ। ਉਸ ਦੀ ਪਛਾਣ ਬਤੌਰ ਅੰਬਾ, ਦੁਰਗਾ, ਭਗਵਤੀ, ਪਾਰਵਤੀ, ਭਵਾਨੀ, ਅੰਬੇ ਮਾਂ, ਸ਼ੇਰਾਵਾਲੀ, ਮਾਤਾ ਰਾਨੀ ਵਰਗੇ ਨਾਵਾਂ ਨਾਲ ਵੀ ਕੀਤੀ ਜਾਂਦੀ ਹੈ।